rlitschk/wikidir huggingface dataset:
Winkeldörp (hoochdüütsch Winkeldorf) is en Dörp in de Gemeen Horß (Samtgemeen Söttmer) in’n Landkreis Rodenborg, Neddersassen. Dat Dörp liggt op de Zevener Geest. Dat Water ut dat Rebeed flütt na Süüdoosten över’n Clünnersbeek na de Wiest hen af. An’n Noordwestrand von Winkeldörp liggt de Waterscheed na’n Bülster Möhlenbeek, de na de Wörp hen flütt. Na Süüdwesten doot de beiden Hölter Linnwedel un Stapeler Holt liggen. De Naveröörd sünd Steenfeld in’n Noorden, Narbn in’n Oosten, Horß in’n Süüdoosten, Stapel in’n Süden, Vörwark in’n Süüdwesten un Neen- un Olenbülst in’n Noordwesten. Winkeldörp kummt 1374 as Winkelthorpe toeerst in de Oorkunnen vör. Bet 1974 hebbt to Winkeldörp ok noch Flächen in dat Moor twüschen Steenfeld un Wehldörp tohöört, de 1,5 Kilometer von’n Rest von de Feldmark weg weren. Bi de Gemeenreform in Neddersassen 1974 sünd düsse Flächen denn aver an de Gemeen Jeem fullen. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Huusvaagdie Otterbarg in dat Amt Otterbarg tohöört un is 1859 in
Winkeldorf betekent Winkeldorf (Kąty Bystrzyckie), Oort in de Gemeen Lądek-Zdrój in’n Powiat Kłodzki, Woiwodschop Nedderslesien, Polen, Groß Winkeldorf, Oort in de Gemeen Korsze in’n Powiat Kętrzyn, Woiwodschop Ermland-Masuren, Polen, Klein Winkeldorf, Oort in de Gemeen Korsze in’n Powiat Kętrzyn, Woiwodschop Ermland-Masuren, Polen. Dat is ok de hoochdüütsche Naam von Winkeldörp, Oort in de Gemeen Horß in’n Landkreis Rodenborg, Neddersassen. Kiek ok bi: Winkelsdorf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Theodor Witte (* 27. Juni 1811 in Hannover; † 17. August 1879 ok dor) weer en düütschen Verwaltungsbeamten. Witte is 1811 as Söhn von’n Hoffraad Witte in Hannover boren. He hett 1830 anfungen, Juristeree an de Universität Göttingen to studeren un is dor 1831 Maat von dat Corps Hannovera Göttingen worrn. Na dat Studium güng he in’n Verwaltungsdeenst von dat Königriek Hannover. He is 1834 Auditer in Hannover worrn, 1837 Amtsassesser bi dat Amt Hitzacker, 1838 bi dat Amt Oosterholt un 1840 bi dat Amt Gothenborg. Denn güng he 1841 as Hülpsarbeider an de Landdrostie Lümborg, bi de he 1847 Regerungsraad worrn is. Von Anfang 1864 af an weer Witte Direkter von de Vereenigte Landschopliche Brandkass. Bet dat Königriek Hannover 1866 dör Prüßen annekteert worrn is, weer he Maat von’n Hannöverschen Staatsraad. Michael Wrage: Der Staatsrat im Königreich Hannover 1839-1866. Münster 2001. ISBN 3-8258-5401-9 Digitalisat Heinrich F. Curschmann: Blaubuch des Corps Hannovera zu Göttingen, Band 1: 1809-1899, Göttingen 2002, Nr. 349 Normdaten: GND: 115690630X (OGND, AKS) | VIAF: 5178152563113115560007 | Wikipedia-Personensöök
Kelp betekent Kelp, en Aart mank de Seealgen. Kelp is de Familiennaam von Franz Ludwig Anton Kelp (1809–1891), düütschen Dokter un Psychiater, Günter Zamp Kelp (* 1941), öösterriekschen Architekt, Justus Johann Kelp (1650–1720), düütschen Gelehrten un Verwaltungsbeamten, Martin Kelp (1659–1694), evangeelschen Theoloog, Historiker un Pädagoog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wilhelmine Sophie Elisabeth Witte (borene Böttcher; * 17. November 1777 in Hannover; † 17. September 1854 ok dor) weer en düütsche Astronomin. Böttcher is 1777 as Dochter von Johanne Sophie Marie, borene Brinkmann (5. Januar 1755–25. November 1824), un den Fabrikant un Senater Gottfried Ernst Böttcher (16. Februar 1750–16. Oktober 1823) in Hannover boren. Se hett hett an’n 17. November 1797 den Kunsistorial- un Hoffraad Friedrich Christian Witte (1773–1854) freet. De beiden harrn 14 Kinner, ünner annern Friedrich Ernst Witte (1803–2. September 1872) un Minna Witte (15. Oktober 1804–5. März 1891). Se weer privaat temlich intresseert an Astronomie un hett sik 1815 en egen Teleskoop (en Fraunhofer-Refrakter) köfft. Stahn dee dat in de Friedrichstrate in Hannover. Op de Basis von dat, wat se sülvs beobacht hett un de Maandkoorten von Johann Heinrich von Mädler hett Witte en Maandglobus ut Wass boot. Düssen Globus hett se 1838 John Herschel wiest un in’n September 1839 ok op de Deutsche Naturforschertagung in Purmunt vörstellt. He harr en Dörmeter von 34 Zentimeter (1:10.000.000). 1840 is de Globus ok in Berlin utstellt worrn. In’n Januar 1841 hett de Königliche Kunstkamer em köfft. Witte hett aver noch wedder en ne’en Globus boot, de in’n Harvst 1844
Wist (hoochdüütsch Wiste) is en lütten Oort in de Gemeen Hepst (Samtgemeen Tarms) in’n Landkreis Rodenborg, Neddersassen. De Oort höört von öllers bi dat Dörp Hepst mit bi. De Oort liggt op de Zevener Geest. In’n Noordoosten liggt de Ummel. Dat Water ut dat Rebeed flütt över de Schmoo un den Reithbeek af. De Naveröörd sünd Ehbrook un Balkenweed in’n Noorden, Rohreis, Oostereis mit Wennbossel un Badenst in’n Noordoosten, Oostertimk in’n Oosten, Karktimk un Westertimk in’n Süüdoosten, Tarmst in’n Süüdwesten, Hepst in’n Westen un Breddörp in’n Noordwesten. De Oort besteiht vondaag blots ut’n Buurnhoff von de Familie Blanken, op den Swienmast bedreven warrt. Stand 2013 harrn de Ställ Platz för 1500 Swien. In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Amtsvaagdie Wilst in dat Amt Otterbarg tohöört un is 1859 in dat Amt Zeven wesselt. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. Wist is evangeelsch-luthersch präägt un
Pat O’Connor is de Naam von Pat O’Connor (1924–1990), neeseelandschen Wrestler, Pat O’Connor (1928–1958), US-amerikaanschen Rennfohrer, Pat O’Connor (* 1943), eirschen Speelbaas, Pat O’Connor (* 1950), US-amerikaanschen Boxer, Pat O’Connor (* 1960), US-amerikaanschen Politiker, Pat O’Connor (* 1995), US-amerikaanschen Footballspeler. Kiek ok bi: Patrick O’Connor. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Friedrich Ludwig Rudorff (* 8. März 1726 in Springe; † 7. März 1795 in Reten) weer en düütschen Verwaltungsbeamten. Rudorff is 1726 in Springe boren. He weer bet 1761 Amtsauditer bi dat Amt Bremervöör, von 1761 bet 1776 Amtsschriever bi dat Amt Zeven un is 1776 Amtmann von dat Amt Reten worrn. Rudorff hett an’n 10. Dezember 1761 Melusine Wilhelmine de Launay (1738–6. Juni 1802; Dochter von Georg de Launay) freet. De beiden harrn de Söhns Christian Friedrich (1. April 1765–21. Juli 1824) un Adolf Friedrich (1768–1835). Hannoverische Anzeigen. 8. Mai 1761 Hans-Cord Sarnighausen: Hannoversche Amtsjuristen von 1715 bis 1866 in Neuhaus an der Oste. in Jahrbuch 91 (2012) der Männer vom Morgenstern, Bremerhoben 2013, ISBN 978-3-931771-91-1, Sied 179 Normdaten: GND: 139491961 (OGND, AKS) | VIAF: 101225531 | Wikipedia-Personensöök
Georg August Wilhelm von dem Bussche (* 23. März 1771 in Ossenbrügge; † 26. Mai 1813 in Hannover) weer en düütschen Verwaltungsbeamten. Von dem Bussche is 1771 as Söhn von Dorothea, borene von Hammerstein (25. August 1741–9. November 1777), un den General Georg Wilhelm von dem Bussche (19. Juli 1726–11. Dezember 1794) in Ossenbrügge boren. He weer Arvherr op Good Offelten. He hett sik an’n 19. Oktober 1789 för en Studium von de Juristeree an de Universität Göttingen inschreven. Na dat Studium is he in’n hannöverschen Verwaltungsdeenst gahn un 1795 Auditer bi dat Amt Lemförde worrn. He weer 1796 bet 1798 Auditer bi de Amtsvaagdie Borgwedel, 1799 bi dat Amt Bremervöör un weer von 1800 bet 1803 Drost supernumerär in dat Amt Niestadt. Von dor keem he 1804 as Drost in dat Amt Wasra. Aver noch in dat sülve Johr is he von’n Deenst supendeert worrn. Von dem Bussche hett an’n 3. September 1800 Cäcilie von Klenck (16. Juni 1780–16. September 1838) freet. De beiden harrn de Döchter Luise (24. Mai 1807–25. Oktober 1874) un Emilie (* 13. Dezember 1809). Hans-Joachim Heerde: Das Publikum der Physik: Lichtenbergs Hörer. Wallstein Verlag, Göttingen 2006, ISBN 978-3-8353-0015-6, Sied 146 Gothaisches genealogisches Taschenbuch der
Dat Amt Rethen weer en Verwaltungsrebeed in dat Förstendom Lümborg un in dat Königriek Hannover mit Seet in Rethen binnen de Landdrostie Lümborg. Dat Amt is in’n Noorden an dat Amt Rodenborg grenzt, in’n Oosten an de Amtsvaagdie Fambossel-Soltau un de Stadt Wasra, in’n Süden de Ämter Aalen un Niestadt, in’n Süüdwesten op en lütt Enn dat Amt Wölpe un an dat Amt Heien, in’n Westen dat Amt Wessen un in’n Noordwesten dat Amt Veern un dat Strukturgericht Veern (Stand 1848). In de Franzosentied von 1810 bet 1813 weer dat Amt Deel von de Kantone Rethen un Wasra. 1848 weer dat Amt so 274,83 km² groot. Dat Amt Rethen hett bi de Verwaltungs- un Justizreform an’n 1. Oktober 1852 in dat Königriek Hannover dat Gericht Cordingen an dat Amt Fambossel afgeven. As Gericht för dat Amt is to’n 1. Oktober 1852 dat Amtsgericht Rethen inricht worrn. 1859 bi de nächste Verwaltungsreform is dat Amt Rethen oplööst worrn. Dat Gericht Boitzen is an dat Amt Fambossel fullen un de Rest an dat Amt Ahlden. 1776–: Friedrich Ludwig Rudorff 1795–1806: Georg Friedrich Schlüter 1814–: Justus Hüpeden 1814–1816: Anton Friedrich Christian von Wersebe ~1767: Johann Christian Bremer 1790–: Friedrichs Werner Brünecke, Gunther Gerhardt,
Rethen betekent Rethen, Stadt in’n Landkreis Heidkreis, Neddersassen, Rethen, Oort in de Gemeen Vördörp in’n Landkreis Gifhorn, Neddersassen, Rethen, Oort in de Gemeen Laatzen in de Region Hannover, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Erik Lesser (* 17. Mai 1988 in Suhl) is en ehmalger düütsch Biathlet. He is Biathlon-Weltmeester. Erik Lesser, Enkel vun de Skilanglöper Axel Lesser, leevt in Zella-Mehlis un traineert överweegend in Oberhof. Sien Trainer is Mark Kirchner, tovör weer dat Peter Sendel. Lesser fung mit söss Johren mit den Skilangloop an un wessel 1999 mit elf Johren to'n Biathlon. De Afsolvent vun dat Sportgymnasium Oberhof löppt för den SV Eintracht Frankenhain. De Sportsuldat hett sien eerst internatschonalen Rennen 2006 in' Rahmen vun den Junioren-Europacups in Obertilliach bestreeden. In sien tweet Rennen keem he dorbi all gliks ünner de best Teihn. Bit 2008 reck he dree Podiumsplatzeeren, wunnen hett he aber kien Junioren-Europacup-Rennen. 2008 is he in Ruhpolding bi sien eerst Junioren-Weltmeesterschap antreeden un keem dor in' Eenzel up Rang 7, in' Sprint up Rang 16 un in de Verfolgung up Rang 8. Een Johr later wunn he in Canmore de Bronzemedaille in' Eenzelwettebewarf, keem in Sprint un Verfolgung jewiels up Platz 11 un wunn as Startlöper gemeensam mit Simon Schempp, Benedikt Doll un Florian Graf Staffelgold. Nah de WM keem Lesser eerstmals in' IBU-Cup 2008/2009 bi de Senioren to'n Insatz un wunn dor bi dat Saisonfinale glieks sien eerst dree
Heinz Kluge (* 21. Mai 1938 in Auerbach) is en ehmalger düütsch Biathlet. Heinz Kluge, de in sien aktiv Tiet för de SG Dynamo Zinnwald loopen dee, hörr in de tweet Hälft vun de 1960er Johren to de spoodrieksten ostdüütschen Biathleten. 1965 wunn he achter Egon Schnabel de Sülvermedaille in't Eenzel, 1967 kunn he sück noch vör Helmut Klöpsch tüschen de beid schuven. In' Militärpatrouillenloop wunn Kluge 1963 an de Siet vun Hans-Dieter Riechel, Klöpsch un Dieter Ritter den Titel, twee Johr later wurr he gemeensam mit Klöpsch, Horst Koschka un Dieter Speer Viezmeester achter de Mannschap vun ASK Vorwärts Oberhof. Internatschonalios Kluge eerstmals bi de Biathlon-Weltmeesterschapen 1965 in dat norweegsch Elverum antreeden un belegg dor as best Düütsche Platz 5 över 20 Kilometer. Dat weer togliek de bit dorhen best WM-Platzeeren vun en düütschen Starter. Hööchtpunkt vun sien Loopbahn weer de Deelnahm an de Olympisch Winterspelen 1968 in Grenoble. In't Eenzel keem he dorbi up den 24. Platz, mit de Staffel wurr he an de Siet vun Koschka, Hans-Gert Jahn un Speer Sösst. Nah sien aktiv Karriere wurr Kluge Nahwusstrainer un hett in Zinnwald ünner annern Raik Dittrich betrüet. Heinz Kluge in de Datenbank vun Sportsreference (engelsch)
Jean-Christophe Lafaille (* 31. März 1965 in Gap; siet 26. Januar 2006 an’ Makalu vermisst) weer en franzöösch Bargstieger. He gellt as en vun de weltbesten Hööchtbargstieger, de all sien Tippen ahn Suerstoff besteegen hett. Siet den 26. Januar 2006 wurrd he an den Makalu vermisst, de he alleen un in’ Winter bestiegen wull. Mit söben Johr fung Lafaille mit dat Klautern an. Later nehm he ok an Wettbewarfen in’t Sportklautern deel. 1992 hett he de eerste Expeditschonen in dat Himalaya-Gebirge ünnernommen. Tosommen mit Pierre Béghin hett he versöcht, de Süüdwand vun de Annapurna in’ Alpinstil to bestiegen. Béghin is bi dissen Versöök to Dood kommen. 2001 hett Lafaille entscheeden, de Bestiegen vun de noch verbleeven Achtdusender to versöken. Lafaille harr twee Kinner, en Dochter ut en eerste Ehe und en Söhn ut en tweete Ehe. 1993 Cho Oyu, 8188 m 1994 Shisha Pangma Middeltipp, 8008 m 1996 Gasherbrum II, 8034 m 1996 Hidden Peak (Gasherbrum I), 8080 m 1997 Lhotse, 8516 m 2000 Manaslu, 8163 m 2001 K2, 8611 m 2002 Annapurna, 8091 m 2003 Dhaulagiri, 8167 m 2003 Nanga Parbat, 8125 m 2003 Broad Peak, 8051 m 2004 Shisha Pangma, de eerste Bestiegen vun dissen 8000er in’ meteorologischen
Ahlert (ok Alert) is een plattdüütschen Vörnaam for Jungs. Ahlert kümmt vun den olen germaanschen Naam Adalbert. Dor steekt de beiden Wöör Adal (dat heet vörnehm Sinn) un beraht (dat heet glinsterig oder beröhmt). Adalbert bedutt also so veel as: De vunwegen sienen vörnehmen Sinn beröhmt is oder De vunwegen sienen vörnehmen Sinn glinstern deit. De Naam Adalbert is afkört un tosamentrocken wurrn. Dor is denn de Naam Ahlert bi rutkamen. Ut Adal- is Ahl- wurrn. Un ut -bert is -ert wurrn. Een anner Form vun düssen Naam is Albert. Vun düssen Vörnaam stammt ok de plattdüütschen Tonaams Ahlers un Ahlert af. De bedüüt so veel, as : Ut Ahlert sien Familie oder Vun Ahlert sienen Hoff. Ahlert Alert List vun plattdüütsche Vörnaams Frese, Hermann: Habenhausen, Bremen, 1986 (Mit ole Inwahnerlisten mit de Naams vun de Dörpslüde vun dat 17. bit 19.Jahrhunnert) Tammena, Manno Peters: Ostfriesische Vornamen, Nörden, 2007 (2. Uplaag), ISBN 978-3-928327-75-6 Wofaken un woneem de Vörnaam in Düütschland vörkummt: Ahlert, Alert Nawiese Manno Peters Tammena, Ostfriesische Vornamen Hermann Frese, Habenhausen, 1986 Ernst Schütze, Straßen, Häuser und Familien in der Bremer Altstadt im 16. Jahrhundert, Clausthal-Zellerfeld, 2. Uplage, 2009 Snittjereen in de Karkenstöhl vun de Esenshamer Kark ut dat
Georg Heinrich Julius Friedrich Karl Justus Bacmeister (* 15. Februar 1807 in Tullamore, Irland; † 3. August 1890 in Göttingen) weer en düütschen Verwaltungsbeamten un Politiker. Bacmeister is 1807 as Söhn von Julia Amalia, borene von Schwartzkopf (1781–1858), un Lucas Wilhelm Bacmeister (1768–2. November 1812) in Tullamore boren. Sien Vader weer dor to de Tied as Kapitän von de King’s German Legion statschoneert. Bacmeister güng denn op dat Doomgymnasium Ratzborg un later op dat Lyzeum in Hannover. Bacmeister weer verheiraadt mit Charlotte Sibylle Theodore Kritter (1814–1884). De beiden harrn veer Söhns, von de twee al fröh mit 3 un 19 Johr doodbleven sünd. De Söhn Georg Arnold Bacmeister (1850–1921) weer Jurist un Julius Joseph Wilhelm Lucas (1855–1916) Offzeer. Bacmeister hett sik an’n 25. Oktober 1824 an de Universität Göttingen inschreven un dor von 1824 bet 1827 Juristeree studeert. He weer in Göttingen Maat von dat Corps Hannovera. Na dat Studium güng he in’n hannöverschen Staatsdeenst. He weer 1827 toeerst Auditer bi dat Amt Blomendal un keem denn an de Justizkanzlie Celle. 1837 güng he as Assesser na de Justizkanzlie Göttingen un 1841 as Raad an de Justizkanzlie Hannover. Von dor is he as Referent in dat Justizministerium gahn. 1845 is
De Justizkanzlie Stood weer en Gericht, dat för dat Rebeed von Bremen-Veern un dat Land Hadeln tostännig weer un sien Seet in de Stadt Stood harr. De Justizkanzlie hett von 1652 bet 1852 bestahn. De Justizkanzlie weer dat Oberappellatschoonsgericht Celle överornt. För de Ünnergerichten in sien Bezirk weer de Justizkanzlie de Appellatschoonsinstanz. De Juristen von de Justizkanzlie weren toglieks ok jümmer Juristen an dat Hoffgericht Stood. Dat Gericht is 1645 inricht worrn, as de Sweden de Hertogdömer Bremen un Veern innahmen hebbt. Stand 1818 harr de Justizkanzlie een Präsident, een Direkter, fiev Rääd, een Auditer un dree Sekretärs. De Landschop von de Hartogdömer Bremen un Veern harr dat Recht, twee Rääd to präsenteren. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt un de Justizkanzlie oplööst worrn. An ehre Steed sünd de Obergerichten Stood, Veern un Leh treden. De Direkters von de Justizkanzlie weren tosätzlich ok jümmer Direkters von dat Kunsistorjen in Stood. –1736: Gustav Carl von Scharnhorst 1736–1746: Johann Hinrich von Spilker 1746–1751: Johann Friederich von Borries 1751–1783: Diederich Basilius von Stade 1784–1786: Otto Diederich Wilhelm von Schlütter 1787–1794: Georg Arnold von Spilker –1798: Gotthelf
Georg Friedrich (von) Falcke (* 7. August 1783 in Hannover; † 20. September 1850 ok dor) weer en düütschen Jurist. Falcke is 1783 as Söhn von Louise Clara, borene Strube (17. Dezember 1761–21. Dezember 1784), un Ernst Friedrich Hector Falcke (16. September 1751–27. Februar 1809) in Hannover boren. He hett bet 1804 Juristeree an de Universität Göttingen studeert. Na dat Studium is he in’n hannöverschen Justizdeenst gahn un Auditer bi de Justizkanzlie Hannover worrn. In de Tied, in de Hannover to dat Königriek Westfalen höört hett, weer he an’n Gerichtshoff von Neenborg. As 1811 dat Rebeed an dat Kaiserriek Frankriek fullen is, weer he an’n Appellhoff in Hamborg. 1821 is he Oberappellatschoonsraad bi dat Oberappellatschoonsgericht Celle worrn un 1825 Direkter von de Justizkanzlie Stood un dat Hoffgericht Stood. Düsse Steed hett he 1828 opgeven, as in dat Butenministerium in Hannover en Steed as gehemen Kabinettsraad free worrn is. Nadem Georg von Schele an’n 5. September 1844 doodbleven is, hett Falcke von em dat Amt as Kabinettsminister övernahmen. Dat weer he bet 1847. Na disse Tied hett he in Ossenbrügge bi sien Fründ Johann Georg Wilhelm Meyer leevt. Von Falcke is 1850 bi en Besöök in Hannover doodbleven. 1832 is Falcke
Dit Woort hett noch annere Bedüden: För Lüüd mit den Achternaam Albert, kik bi Albert (Mehrdüdig Begreep). Albert is een plattdüütschen Vörnaam for Jungs. Albert kümmt vun den olen germaanschen Naam Adalbert. Dor steekt de beiden Wöör Adal (dat heet vörnehm Sinn) un beraht (dat heet glinsterig oder beröhmt). Adalbert bedutt also so veel as: De vunwegen sienen vörnehmen Sinn beröhmt is oder De vunwegen sienen vörnehmen Sinn glinstern deit. De Naam Adalbert is afkört un tosamentrocken wurrn. Dor is denn de Naam Albert bi rutkamen. Ut Adal- is Al- wurrn. Un -bert is -bert bleven. Een anner Form vun düssen Naam is Ahlert. Vun düssen Vörnaam stammt ok de plattdüütsche Tonaam Albers af. De bedüüt so veel, as : Ut Albert sien Familie oder Vun Albert sienen Hoff. List vun plattdüütsche Vörnaams Wofaken un woneem de Vörnaam in Düütschland vörkummt: Albert
Mertins is de Familiennaam von Arthur Mertins (1898–1979), düütschen Politiker, Ferdinand Mertins (1864–1943), düütschen Politiker, Gerhard Mertins (1919–1993), düütsch Maat von de Waffen-SS un Wapenexportör, Günter Mertins (1936–2015), düütschen Geograaf, Oliver Mertins (* 1964), düütschen Schriever un Översetter, Oskar Mertins (1858–1909), düütschen Lehrer un Prähistoriker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Arthur Mertins (* 25. April 1898 in Tels; † 9. Dezember 1979 in Oterndörp) weer en düütschen Politiker von de SPD. Mertins is 1898 in Tels boren. He is 1920 in de SPD rin un weer siet 1925 in’n SPD-Bezirksvörstand von Oostprüßen. Mertins weer von 1921 bet 1930 Schoolmeester in Gutenfeld. He weer Mitbegrünner von’n Bezirk Oostprüßen von de fre’e Lehrergewerkschaft un dor von 1920 bet 1930 in’n Vörstand. Von 1921 bet 1926 hett Mertins blangen sien Beroop in Königsbarg Philosophie, Psychologie, Pädagogik un Volksweertschop studeert. Von 1930 bet 1933 weer he Schoolmeester an en Volks- un Beroopschool in Mülhausen. He weer von von 1924 bet 1929 Maat von’n Gemeenraad in Gutenfeld un Viez-Börgermeester. Von 1927 bet 1929 weer he Maat von’n Oostprüüßschen Provinziallanddag. 1933 weer he ok Afornten in’n Kreisdag von’n Kreis Preußisch Holland. Von August 1929 bet September 1930 un von März bet Juni 1933 weer Mertins Afornten in’n Rieksdag. Na § 4 von dat Gesett för dat Wedderherstellen von dat Beroopsbeamtendom von’n 7. April 1933 is he ut dat Lehramt entlaten worrn un weer bet 1936 arbeidsloos. He hett denn as Grundstücksmaakler in Königsbarg arbeidt un weer von 1939 bet 1945 Hauptfeldwebel bi de Wehrmacht. Na’n Tweten
Heinrich Schröder is de Naam von Heinrich Schröder (1850–1883), düütschen Missionar, Heinrich Schröder (1857–1917), düütschen Verwaltungsbeamten, Heinrich Schröder (1863–1937), düütschen Spraakwetenschopper, Heinrich Schröder (1873–1945), düütschen Botaniker, Heinrich Schröder (1881–1942), düütschen Maler, Heinrich Schröder (1909–1989), düütschen Politiker (CDU), Heinrich Schröder (1912–1975), düütschen Politiker (SRP), Heinrich Georg Friedrich Schröder (1810–1885), düütschen Mathematiker un Physiker, Heinrich Otto Schröder (1906–1987), düütschen Klassischen Philoloog. Kiek ok bi: Heinz Schröder. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heinrich Schröder (* 23. August 1909 in Sellst; † 28. Februar 1989 in Bremerhoben) weer en düütschen Politiker von de DP un later de CDU. Schröder is 1909 as Söhn von en Buur in Sellst boren. Na de Volksschool un de Fachschool, de he mit de Mittlere Reife afslaten hett, hett he en Lehr in de Bueree maakt. 1933 hett he as Pächter den Hoff von sien Vader övernahmen. Von 1940 bet 1945 weer he Soldaat in’n Tweten Weltkrieg. 1953 is he Kreislandweert in’n Landkreis Wersermünn worrn un 1956 Vörsitter von’n Kreislandvolkverband Wersermünn. 1957 hett he kumplett dat Leid von Hoff von sien Vader övernahmen. Schröder wull al to’n 1. Mai 1931 in de NSDAP intreden. An’n 30. Mai 1932 hett de Gauleitung na München mellt, dat Schröder noch nich opnahmen is. He hett denn noch wedder versöcht, intotreden un is an’n 17. Januar 1933 Maat von de Partei worrn. Schröder harr sik na’n Krieg 1945 de DP anslaten, hett de Partei aver 1957 verlaten un is een Johr later na de CDU wesselt. Schröder weer von 1952 bet 1958 Börgermeester von Sellst. 1956 is he ok in’n Kreisdag von’n Landkreis Wersermünn wählt worrn. Von 1959 bet to’n 13. Oktober